"Kui need kanalid ära kaovad, mis siis alles jääb?" küsib Tartumaal elav vanem naine Kanal 2 ja TV3 vabalevist lahkumise ootamatut teadet kuuldes.
Kümnetele tuhandetele enamasti eakamale ja vaesemale eestimaalasele tähendab armastatud telekanalite vabalevist kadumine järjekordseid muremõtteid. Uudis Kanal 2 ja TV3 lahkumisest levis Lõuna-Eestis kulutulena.
Põlvamaal Maaritsa külas ütleb Linda, et vaatab telerit tavaantenniga ning ainult Eesti kanaleid.